**Dyddiad cyhoeddi:** 19 Ebrill 2024

**Cais Rhyddid Gwybodaeth 79/24**

**Rydych chi wedi gofyn y canlynol i ni...**

**Gobeithio eich bod chi’n cadw’n iawn. Hoffwn wneud cais am yr wybodaeth ganlynol o dan y Ddeddf Rhyddid Gwybodaeth:**

**1. Cyfanswm nifer y coed sydd wedi cael eu tynnu fel rhan o waith Metro De Cymru hyd yma, wedi’i ddadansoddi yn ôl blwyddyn galendr.**

**2. Yr un niferoedd, wedi’u dadansoddi (os ydynt wedi’u cadw) yn ôl y rheilffordd berthnasol (Coryton, Merthyr, ac ati) a’r flwyddyn galendr.**

**3. Yr un niferoedd, wedi’u dadansoddi (os ydynt wedi’u cadw) yn ôl yr orsaf agosaf (a’r cyfanswm sydd wedi’u tynnu y tu allan i ffiniau gorsaf benodol) a’r flwyddyn galendr**

**4. Cyfanswm y nifer sydd, hyd yma, wedi cael eu hailblannu ac (os ydy’r niferoedd ar gael) yr un ffigurau wedi’u dadansoddi yn ôl yr orsaf y maent yn ymwneud â hi (hy os cafodd y coed eu tynnu ger Danescourt a bod y rhai newydd wedi’u plannu ger Danescourt NEU os cafodd y coed eu tynnu ger Danescourt a’u hailblannu ym Merthyr ond gyda’r ddealltwriaeth y byddent yn disodli coed Danescourt – gyda nodyn esboniadol yn nodi pa un o’r ddau ddiffiniad hyn o agosrwydd a gafodd ei ddefnyddio) a’r flwyddyn galendr.**

**YMATEB**

Cwestiwn 1 a 2

Gweler y daflen sydd ynghlwm sy’n cynnwys cyfanswm y coed a dynnwyd a chyfanswm y coed a dynnwyd bob blwyddyn. Mae hyn hefyd yn cynnwys y fanyleb ar sut mae maint pob coeden yn cael ei ddosbarthu.  Mae’n werth nodi bod y coed hyn yn gyfuniad o brysgwydd, coed ifanc, a choed bach, canolig a mawr.

Cwestiwn 3

Nid yw Trafnidiaeth Cymru yn cadw’r wybodaeth hon fesul gorsaf.

Cwestiwn 4

Nid yw Trafnidiaeth Cymru wedi plannu coed newydd yn benodol ar gyfer Llinellau Craidd y Cymoedd hyd yma gan fod angen i ni gynnal gwaith cynnal a chadw a thrydaneiddio hanfodol yn gyntaf. Ar ôl gwneud hyn, byddwn yn gallu deall ac asesu’n llawn yr holl opsiynau sydd ar gael ar gyfer gwella bioamrywiaeth ar Linellau Craidd y Cymoedd ar ôl trydaneiddio’r rheilffordd. Mae hyn yn cynnwys creu a gwella cynefinoedd; lle bo’n briodol.

Mewn rhai ardaloedd, nid plannu coed fydd yr opsiwn gorau i fywyd gwyllt, o reidrwydd. Bydd hyn yn creu cynefinoedd gwell, mwy o faint, a fydd yn fwy cysylltiedig ar gyfer bywyd gwyllt brodorol a bydd yn cyflwyno bywyd newydd ochr yn ochr â’n rhwydwaith rheilffyrdd (darn wedi’i gymryd o’r Cwestiynau Cyffredin).

Gweler y dolenni isod i’n Cwestiynau Cyffredin am reoli llystyfiant a’n Cynllun Gweithredu Bioamrywiaeth i gael rhagor o wybodaeth.

[Rheoli llystyfiant | TrC](https://eur03.safelinks.protection.outlook.com/?url=https://tfw.wales/projects/metro/building-our-metro/vegetation-management&data=05|02|Freedomofinformation@tfw.wales|59bbe5e945ae43aeace608dc57a39100|87dcd024301948269956ba76b2a04ff4|0|0|638481607214941163|Unknown|TWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0=|0|||&sdata=rgnpXQG3dc0LKt4cXxYp1RlRiyp+IGRubcxK4IFCb+A=&reserved=0)

[Cynllun-Gweithredu-Bioamrywiaeth\_Diweddaraid-Mai23.pdf (trc.cymru)](https://eur03.safelinks.protection.outlook.com/?url=https://tfw.wales/sites/default/files/2023-12/Biodiversity-Action-Plan_Update-May23.pdf&data=05|02|Freedomofinformation@tfw.wales|59bbe5e945ae43aeace608dc57a39100|87dcd024301948269956ba76b2a04ff4|0|0|638481607214941163|Unknown|TWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0=|0|||&sdata=jyyJjbRIUGvBQMn7DwtAWHZ8Zi8yGNRL97ICkUpMLqY=&reserved=0)

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".